# Úradný vestník C 40/2022

| | ISSN 1977-1037 |
| --- | --- |
| Úradný vestník
  Európskej únie | C 40 |
| | |
| Slovenské vydanie | Informácie a oznámenia | Ročník 6526. januára 2022 |

ISSN 1977-1037

Úradný vestník

Európskej únie

C 40

Slovenské vydanie

Informácie a oznámenia

Ročník 6526. januára 2022

---

| Obsah | Strana |
| --- | --- |
| | V   Oznamy |
| | KONANIA TÝKAJÚCE SA VYKONÁVANIA SPOLOČNEJ OBCHODNEJ POLITIKY |
| | Európska komisia |
| 2022/C 40/01 | Oznámenie o začatí revízneho prešetrovania pred uplynutím platnosti antidumpingových opatrení uplatniteľných na dovoz určitého príslušenstva na rúry a rúrky z nehrdzavejúcej ocele používaného na zváranie na tupo, tiež dokončeného, s pôvodom v Čínskej ľudovej republike a na Taiwane | 1 |
| | KONANIA TÝKAJÚCE SA VYKONÁVANIA POLITIKY HOSPODÁRSKEJ SÚŤAŽE |
| | Európska komisia |
| 2022/C 40/02 | Predbežné oznámenie o koncentrácii (Vec M.10569 – KKR / GIP / CYRUSONE) – Vec, ktorá môže byť posúdená v rámci zjednodušeného postupu (
  1
  ) | 14 |
| | INÉ AKTY |
| | Európska komisia |
| 2022/C 40/03 | Uverejnenie žiadosti o zápis názvu do registra podľa článku 50 ods. 2 písm. a) nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny | 16 |
| 2022/C 40/04 | Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33 | 20 |

Obsah

Strana

V   Oznamy

KONANIA TÝKAJÚCE SA VYKONÁVANIA SPOLOČNEJ OBCHODNEJ POLITIKY

Európska komisia

2022/C 40/01

Oznámenie o začatí revízneho prešetrovania pred uplynutím platnosti antidumpingových opatrení uplatniteľných na dovoz určitého príslušenstva na rúry a rúrky z nehrdzavejúcej ocele používaného na zváranie na tupo, tiež dokončeného, s pôvodom v Čínskej ľudovej republike a na Taiwane

1

KONANIA TÝKAJÚCE SA VYKONÁVANIA POLITIKY HOSPODÁRSKEJ SÚŤAŽE

Európska komisia

2022/C 40/02

Predbežné oznámenie o koncentrácii (Vec M.10569 – KKR / GIP / CYRUSONE) – Vec, ktorá môže byť posúdená v rámci zjednodušeného postupu (
  1
  )

1

14

INÉ AKTY

Európska komisia

2022/C 40/03

Uverejnenie žiadosti o zápis názvu do registra podľa článku 50 ods. 2 písm. a) nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny

16

2022/C 40/04

Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

20

---

| | |
| --- | --- |
| | (1)   Text s významom pre EHP |

---

(1)   Text s významom pre EHP

1

| SK | |
| --- | --- |

SK

---

V Oznamy

KONANIA TÝKAJÚCE SA VYKONÁVANIA SPOLOČNEJ OBCHODNEJ POLITIKY

Európska komisia

| 26.1.2022 | SK | Úradný vestník Európskej únie | C 40/1 |
| --- | --- | --- | --- |

26.1.2022

SK

Úradný vestník Európskej únie

C 40/1

---

Oznámenie o začatí revízneho prešetrovania pred uplynutím platnosti antidumpingových opatrení uplatniteľných na dovoz určitého príslušenstva na rúry a rúrky z nehrdzavejúcej ocele používaného na zváranie na tupo, tiež dokončeného, s pôvodom v Čínskej ľudovej republike a na Taiwane

(2022/C 40/01)

Po uverejnení oznámenia o blížiacom sa uplynutí platnosti (1) platných antidumpingových opatrení na dovoz určitého príslušenstva na rúry a rúrky z nehrdzavejúcej ocele používaného na zváranie na tupo, tiež dokončeného, s pôvodom v Čínskej ľudovej republike a na Taiwane (ďalej len „dotknuté krajiny“) bola Európskej komisii (ďalej len „Komisia“) doručená žiadosť o revízne prešetrovanie v súlade s článkom 11 ods. 2 nariadenia Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (2) (ďalej len „základné nariadenie“).

1.   Žiadosť o revízne prešetrovanie

Žiadosť predložil 26. októbra 2021 v zmysle článku 5 ods. 4 základného nariadenia výbor na obranu odvetvia oceľového príslušenstva z nehrdzavejúcej ocele na zváranie na tupo v Európskej únii (ďalej len „žiadateľ“) v mene výrobného odvetvia Únie vyrábajúceho určité príslušenstvo na rúry a rúrky z nehrdzavejúcej ocele používané na zváranie na tupo, tiež dokončené.

Verejne prístupná verzia žiadosti a analýza miery podpory žiadosti výrobcami z Únie sa nachádzajú v spise, ktorý je zainteresovaným stranám k dispozícii na nahliadnutie. Informácie o prístupe zainteresovaných strán k spisu sa nachádzajú v bode 5.6 tohto oznámenia.

2.   Prešetrovaný výrobok

Výrobkom, ktorý je predmetom tohto revízneho prešetrovania, je príslušenstvo na rúry a rúrky používané na zváranie na tupo, vyrobené z tried austenitickej nehrdzavejúcej ocele, ktoré zodpovedajú typom 304, 304L, 316, 316L, 316Ti, 321 a 321H podľa normy AISI a ich ekvivalentom v iných normách, s najväčším vonkajším priemerom nepresahujúcim 406,4 mm a s hrúbkou steny 16 mm alebo menej, s priemernou drsnosťou (Ra) vnútorného povrchu najmenej 0,8 mikrometra, bez prírub, tiež dokončené, s pôvodom v Čínskej ľudovej republike (ďalej len „ČĽR“) a na Taiwane (ďalej len „prešetrovaný výrobok“), v súčasnosti zatriedené pod číselné znaky KN ex 7307 23 10 a ex 7307 23 90 (kódy TARIC 7307231015, 7307231025, 7307239015, 7307239025). Tieto číselné znaky KN a kódy TARIC sa uvádzajú len pre informáciu.

3.   Existujúce opatrenia

V súčasnosti platnými opatreniami je konečné antidumpingové clo uložené vykonávacím nariadením Komisie (EÚ) 2017/141 (3).

4.   Dôvody revízneho prešetrovania

Žiadosť je odôvodnená tým, že uplynutie platnosti opatrení by pravdepodobne malo za následok pokračovanie alebo opätovný výskyt dumpingu a pokračovanie alebo opätovný výskyt ujmy spôsobenej výrobnému odvetviu Únie.

4.1.   
  Tvrdenie o pravdepodobnosti pokračovania dumpingu

4.1.1.   Tvrdenie o pravdepodobnosti pokračovania dumpingu z ČĽR

Žiadateľ tvrdil, že vzhľadom na existenciu výrazných deformácií v zmysle článku 2 ods. 6a písm. b) základného nariadenia nie je vhodné na stanovenie pravdepodobnosti pokračovania dumpingu z ČĽR použiť ceny a náklady na tamojšom domácom trhu.

S cieľom podložiť tvrdenia o výrazných deformáciách žiadateľ vychádzal z informácií uvedených v správe o krajine vydanej útvarmi Komisie 20. decembra 2017, v ktorej je opísaná špecifická situácia na trhu v ČĽR (4). Žiadateľ poukázal predovšetkým na deformácie, ako je prítomnosť štátu vo všeobecnosti a konkrétnejšie v oceliarskom priemysle (hlavným vstupným materiálom pre dotknutý výrobok sú rúry z nehrdzavejúcej ocele), a na deformácie týkajúce sa pôdy, energií, kapitálu a práce.

Žiadateľ okrem toho vychádzal z verejne dostupných informácií, predovšetkým zo správy, ktorú vydala Obchodná komora Európskej únie v Číne (5), zo správy OECD (6), z ministerskej správy Globálneho fóra pre nadmernú kapacitu ocele (7), čínskeho 13. päťročného plánu pre oceliarsky priemysel a odkázal na nariadenie, ktorým sa ukladá konečné antidumpingové clo na dovoz určitých zváraných rúrok a rúr zo železa alebo nelegovanej ocele s pôvodom v Bielorusku, Čínskej ľudovej republike a Rusku v nadväznosti na revízne prešetrovanie pred uplynutím platnosti, a nariadenie, ktorým sa ukladá predbežné antidumpingové clo na dovoz určitých plechov a zvitkov z nehrdzavejúcej ocele valcovaných za tepla s pôvodom v Indonézii, Čínskej ľudovej republike a na Taiwane (8).

Vzhľadom na dostupné informácie sa Komisia domnieva, že existujú dostatočné dôkazy podľa článku 5 ods. 9 základného nariadenia, ktoré nasvedčujú, že v dôsledku výrazných deformácií ovplyvňujúcich ceny a náklady je použitie cien a nákladov na domácom trhu v ČĽR nevhodné, čo odôvodňuje začatie prešetrovania na základe článku 2 ods. 6a základného nariadenia.

Podľa článku 2 ods. 6a písm. a) základného nariadenia je preto tvrdenie o pokračovaní dumpingu z ČĽR založené na porovnaní normálnej hodnoty vytvorenej na základe nákladov na výrobu a predaj odrážajúcich nedeformované ceny alebo referenčné hodnoty vo vhodnej reprezentatívnej krajine s vývoznou cenou (na úrovni ceny zo závodu) prešetrovaného výrobku z ČĽR pri jeho predaji na vývoz do Únie.

Dumpingové rozpätia vypočítané na tomto základe sú v prípade ČĽR značné.

Správa o krajine je dostupná v spise, ktorý je zainteresovaným stranám k dispozícii na nahliadnutie, a na webovom sídle GR pre obchod (9).

4.1.2.   Tvrdenie o pravdepodobnosti pokračovania dumpingu z Taiwanu

Údaje o cenách na domácom trhu pre Taiwan, aj keď sa ich žiadateľ snažil získať, neboli dostupné. Tvrdenie o pravdepodobnosti pokračovania dumpingu sa preto zakladá na porovnaní vytvorenej normálnej hodnoty [priame výrobné náklady, predajné, všeobecné a administratívne náklady (ďalej len „PVA“) a zisk] na Taiwane s vývoznou cenou (na úrovni ceny zo závodu) prešetrovaného výrobku pri predaji na vývoz do Únie. Aj pôvodné prešetrovanie vychádzalo z vytvorenej normálnej hodnoty.

Dumpingové rozpätia vypočítané na tomto základe sú v prípade Taiwanu značné.

4.2.   
  Tvrdenie o pravdepodobnosti pokračovania alebo opätovného výskytu ujmy

Žiadateľ tvrdí, že by pravdepodobne došlo k pokračovaniu ujmy spôsobenej dovozom z ČĽR a Taiwanu. Žiadateľ v tejto súvislosti poskytol dostatočné dôkazy o tom, že dovoz prešetrovaného výrobku z dotknutých krajín zostal v absolútnom vyjadrení a aj z hľadiska podielov na trhu značný.

Z dôkazov poskytnutých žiadateľom vyplýva, že finančná situácia výrobného odvetvia Únie sa v dôsledku znižovania cien zhoršila. Podľa jeho tvrdení je to zapríčinené dovozom z dotknutých krajín za nízke ceny.

Bez toho, aby boli dotknuté uvedené skutočnosti, žiadateľ zároveň tvrdí, že by mohlo dôjsť k opätovnému výskytu ujmy spôsobenej dovozom z Čínskej ľudovej republiky a Taiwanu. Žiadateľ v tejto súvislosti predložil dostatočné dôkazy, že ak by uplynula platnosť opatrení, súčasná úroveň dovozu prešetrovaného výrobku z Čínskej ľudovej republiky a Taiwanu do Únie by sa pravdepodobne zvýšila, a to z dôvodu nevyužitej kapacity v Čínskej ľudovej republike a na Taiwane, a vzhľadom na už existujúcu úroveň dovozu. Za neexistencie súčasných opatrení bolo v prípade dovozu z oboch dotknutých krajín počas obdobia revízneho prešetrovania použitého v žiadosti o revízne prešetrovanie jasne preukázané podhodnotenie ceny aj predaj pod cieľovú cenu. Na základe toho objem dovozu z dotknutých krajín za dumpingové ceny, ktorý by bol výsledkom uplynutia platnosti opatrení, by pravdepodobne viedol k opätovnému výskytu ujmy spôsobenej výrobnému odvetviu Únie.

5.   Postup

Keďže Komisia po porade s výborom zriadeným podľa článku 15 ods. 1 základného nariadenia stanovila, že existujú dostatočné dôkazy o pravdepodobnosti dumpingu a ujmy na odôvodnenie začatia revízneho prešetrovania pred uplynutím platnosti, začína týmto revízne prešetrovanie v súlade s článkom 11 ods. 2 základného nariadenia.

Týmto revíznym prešetrovaním pred uplynutím platnosti sa stanoví, či je pravdepodobné, že uplynutie platnosti opatrení by mohlo viesť k pokračovaniu alebo opätovnému výskytu dumpingu prešetrovaného výrobku s pôvodom v Čínskej ľudovej republike a na Taiwane a k pokračovaniu alebo opätovnému výskytu ujmy spôsobenej výrobnému odvetviu Únie.

Komisia okrem toho strany upozorňuje na uverejnené oznámenie (10) o dôsledkoch vypuknutia ochorenia COVID-19 na antidumpingové a antisubvenčné prešetrovania, ktoré sa môže uplatňovať na toto konanie.

5.1.   
  Obdobie revízneho prešetrovania a posudzované obdobie

Prešetrovanie pokračovania alebo opätovného výskytu dumpingu sa bude vzťahovať na obdobie od 1. januára 2021 do 31. decembra 2021 (ďalej len „obdobie revízneho prešetrovania“). Preskúmanie trendov relevantných z hľadiska posúdenia pravdepodobnosti pokračovania alebo opätovného výskytu ujmy sa bude vzťahovať na obdobie od 1. januára 2018 do konca obdobia prešetrovania (ďalej len „posudzované obdobie“).

5.2.   
  Pripomienky týkajúce sa žiadosti a začatia prešetrovania

Všetky zainteresované strany, ktoré sa chcú vyjadriť k žiadosti (vrátane otázok týkajúcich sa ujmy a príčinnej súvislosti) alebo k akýmkoľvek aspektom týkajúcim sa začatia prešetrovania (vrátane miery podpory žiadosti), tak musia urobiť do 37 dní odo dňa uverejnenia tohto oznámenia v Úradnom vestníku Európskej únie (11).

Každá žiadosť o vypočutie týkajúca sa začatia prešetrovania sa musí predložiť do 15 dní odo dňa uverejnenia tohto oznámenia.

5.3.   
  Postup stanovenia pravdepodobnosti pokračovania dumpingu

V revíznom prešetrovaní pred uplynutím platnosti Komisia preskúmava vývoz do Únie počas obdobia revízneho prešetrovania a nezávisle od vývozu do Únie posudzuje, či je situácia spoločností, ktoré vyrábajú a predávajú prešetrovaný výrobok v dotknutých krajinách, taká, že by pravdepodobne došlo k pokračovaniu alebo opätovnému vývozu do Únie za dumpingové ceny, ak by platnosť opatrení uplynula.

Všetci výrobcovia (12) prešetrovaného výrobku z dotknutých krajín vrátane tých, ktorí nespolupracovali pri prešetrovaní vedúcom k zavedeniu platných opatrení, sa vyzývajú, aby sa zúčastnili na prešetrovaní zo strany Komisie.

5.3.1.   Prešetrovanie výrobcov v dotknutých krajinách

Vzhľadom na možný veľký počet výrobcov v Čínskej ľudovej republike a na Taiwane, ktorých sa toto revízne prešetrovanie pred uplynutím platnosti týka, a s cieľom dokončiť prešetrovanie v rámci stanovených lehôt môže Komisia obmedziť počet výrobcov, ktorí budú predmetom prešetrovania, na primeraný počet vybraním vzorky (tento postup sa nazýva aj „výber vzorky“). Výber vzorky sa vykoná v súlade s článkom 17 základného nariadenia.

S cieľom umožniť Komisii, aby rozhodla o potrebe výberu vzorky a v prípade kladného rozhodnutia k nemu pristúpila, sa všetci výrobcovia alebo zástupcovia konajúci v ich mene vrátane tých, ktorí nespolupracovali pri prešetrovaní vedúcom k zavedeniu opatrení, ktoré sú predmetom tohto revízneho prešetrovania, týmto vyzývajú, aby Komisii poskytli informácie o svojich spoločnostiach do siedmich dní odo dňa uverejnenia tohto oznámenia. Tieto informácie sa musia poskytnúť prostredníctvom platformy TRON.tdi na tejto adrese: https://tron.trade.ec.europa.eu/tron/tdi/form/R758_SAMPLING_FORM_FOR_EXPORTING_PRODUCER. Informácie o prístupe k platforme TRON možno nájsť v bodoch 5.6 a 5.9.

Komisia s cieľom získať informácie, ktoré považuje za potrebné na výber vzorky výrobcov v dotknutých krajinách, osloví aj orgány dotknutých krajín a môže osloviť všetky známe združenia výrobcov v týchto krajinách.

Ak je výber vzorky potrebný, výrobcovia budú vybraní na základe najväčšieho reprezentatívneho objemu výroby, predaja alebo vývozu, ktorý možno v rámci dostupného času primerane prešetriť. Všetkým známym výrobcom v dotknutých krajinách, orgánom dotknutých krajín a združeniam výrobcov Komisia oznámi, ktoré spoločnosti boli vybrané do vzorky, a to v prípade potreby prostredníctvom orgánov dotknutých krajín.

Len čo budú Komisii doručené informácie potrebné na výber vzorky výrobcov, bude informovať dotknuté strany o svojom rozhodnutí, či ich zaradila do vzorky. Výrobcovia zaradení do vzorky budú musieť predložiť vyplnený dotazník do 30 dní odo dňa oznámenia rozhodnutia o ich zaradení do vzorky, pokiaľ nie je stanovené inak.

Komisia doplní záznam o výbere vzorky do spisu, ktorý je zainteresovaným stranám k dispozícii na nahliadnutie. Pripomienky k výberu vzorky sa musia doručiť do troch dní odo dňa oznámenia rozhodnutia o výbere vzorky.

Kópia dotazníka pre výrobcov v dotknutých krajinách je dostupná v spise, ktorý je zainteresovaným stranám k dispozícii na nahliadnutie, a na webovom sídle GR pre obchod: https://trade.ec.europa.eu/tdi/case_details.cfm?id=2574.

Bez toho, aby bolo dotknuté prípadné uplatňovanie článku 18 základného nariadenia, spoločnosti, ktoré súhlasili so svojím prípadným zaradením do vzorky, ale neboli do nej vybrané, sa budú považovať za spolupracujúce.

5.3.2.   Ďalší postup v súvislosti s ČĽR, kde dochádza k výrazným deformáciám

V súlade s ustanoveniami tohto oznámenia sa týmto všetky zainteresované strany vyzývajú, aby oznámili svoje stanoviská, predložili informácie a poskytli podporné dôkazy v súvislosti s uplatnením článku 2 ods. 6a základného nariadenia. Tieto informácie a podporné dôkazy musia byť Komisii doručené do 37 dní odo dňa uverejnenia tohto oznámenia, pokiaľ nie je stanovené inak.

Komisia predovšetkým vyzýva všetky zainteresované strany, aby oznámili svoje stanoviská týkajúce sa vstupov a kódov harmonizovaného systému poskytnutých v žiadosti, navrhli vhodnú reprezentatívnu krajinu, resp. krajiny a uviedli totožnosť výrobcov prešetrovaného výrobku v uvedených krajinách. Tieto informácie a podporné dôkazy musia byť Komisii doručené do 15 dní odo dňa uverejnenia tohto oznámenia.

V súlade s článkom 2 ods. 6a písm. e) základného nariadenia Komisia krátko po začatí prešetrovania informuje strany dotknuté prešetrovaním prostredníctvom záznamu do spisu, ktorý je zainteresovaným stranám k dispozícii na nahliadnutie, o príslušných zdrojoch, ktoré zamýšľa použiť na účely stanovenia normálnej hodnoty v ČĽR podľa článku 2 ods. 6a základného nariadenia. Týka sa to všetkých zdrojov vrátane prípadného výberu vhodnej reprezentatívnej tretej krajiny. Stranám dotknutým prešetrovaním bude poskytnutá desaťdňová lehota od doplnenia záznamu do spisu, aby sa k nemu vyjadrili.

Podľa informácií, ktoré má Komisia k dispozícii, je možnou reprezentatívnou treťou krajinou pre ČĽR v tomto prípade Thajsko. S cieľom s konečnou platnosťou vybrať vhodnú reprezentatívnu tretiu krajinu Komisia preskúma, či existujú krajiny s podobnou úrovňou hospodárskeho rozvoja ako ČĽR, v ktorých existuje výroba a predaj prešetrovaného výrobku a v ktorých sú príslušné údaje ľahko dostupné. Ak je takýchto krajín viac, v príslušných prípadoch sa uprednostnia krajiny s náležitou úrovňou sociálnej a environmentálnej ochrany.

Pokiaľ ide o relevantné zdroje, Komisia vyzýva všetkých výrobcov v ČĽR, aby jej do 15 dní odo dňa uverejnenia tohto oznámenia poskytli informácie o materiáloch (surovinách a spracovaných materiáloch) a energiách používaných pri výrobe prešetrovaného výrobku. Tieto informácie sa musia poskytnúť prostredníctvom platformy TRON.tdi na tejto adrese: https://tron.trade.ec.europa.eu/tron/tdi/form/R758_INFO_ON_INPUTS_FOR_EXPORTING_PRODUCER_FORM. Informácie o prístupe k platforme TRON možno nájsť v bodoch 5.6 a 5.9.

Okrem toho platí, že akékoľvek faktické informácie na účely určenia hodnoty nákladov a cien podľa článku 2 ods. 6a písm. a) základného nariadenia sa musia predložiť do 65 dní od dátumu uverejnenia tohto oznámenia. Takéto faktické informácie by mali pochádzať výlučne z verejne dostupných zdrojov.

Komisia v snahe získať informácie, ktoré považuje za potrebné na účely svojho prešetrovania v súvislosti s údajnými výraznými deformáciami v zmysle článku 2 ods. 6a písm. b) základného nariadenia, sprístupní dotazník aj vláde ČĽR.

5.3.3.   Prešetrovanie neprepojených dovozcov (13) (14)

Neprepojení dovozcovia prešetrovaného výrobku z dotknutých krajín do Únie vrátane tých, ktorí nespolupracovali pri prešetrovaní vedúcom k zavedeniu platných opatrení, sa vyzývajú, aby sa zúčastnili na tomto prešetrovaní.

Vzhľadom na možný veľký počet neprepojených dovozcov, ktorých sa toto revízne prešetrovanie pred uplynutím platnosti týka, a s cieľom dokončiť prešetrovanie v rámci stanovených lehôt môže Komisia obmedziť počet neprepojených dovozcov, ktorí budú predmetom prešetrovania, na primeraný počet vybraním vzorky (tento postup sa nazýva aj „výber vzorky“). Výber vzorky sa vykoná v súlade s článkom 17 základného nariadenia.

S cieľom umožniť Komisii, aby rozhodla o potrebe výberu vzorky a v prípade kladného rozhodnutia k nemu pristúpila, sa všetci neprepojení dovozcovia alebo zástupcovia konajúci v ich mene vrátane tých, ktorí nespolupracovali pri prešetrovaní vedúcom k zavedeniu opatrení, ktoré sú predmetom tohto revízneho prešetrovania, týmto vyzývajú, aby sa Komisii prihlásili. Tieto strany tak musia urobiť do 7 dní odo dňa uverejnenia tohto oznámenia, a to tak, že Komisii poskytnú informácie o svojej spoločnosti, resp. spoločnostiach požadované v prílohe k tomuto oznámeniu.

Komisia s cieľom získať informácie, ktoré považuje za potrebné na výber vzorky neprepojených dovozcov, môže osloviť aj všetky známe združenia dovozcov.

Ak je výber vzorky potrebný, dovozcovia môžu byť vybraní na základe najväčšieho reprezentatívneho objemu predaja prešetrovaného výrobku z dotknutých krajín v Únii, ktorý možno v rámci dostupného času primerane prešetriť. Všetkým známym neprepojeným dovozcom a združeniam dovozcov Komisia oznámi spoločnosti, ktoré boli vybrané do vzorky.

Komisia takisto doplní záznam o výbere vzorky do spisu, ktorý je zainteresovaným stranám k dispozícii na nahliadnutie. Pripomienky k výberu vzorky sa musia doručiť do troch dní odo dňa oznámenia rozhodnutia o výbere vzorky.

Komisia s cieľom získať informácie, ktoré považuje za potrebné na účely svojho prešetrovania, sprístupní dotazníky neprepojeným dovozcom zaradeným do vzorky. Tieto strany musia predložiť vyplnený dotazník do 30 dní odo dňa oznámenia výberu vzorky, pokiaľ nie je stanovené inak.

Kópia dotazníka pre neprepojených dovozcov je dostupná v spise, ktorý je zainteresovaným stranám k dispozícii na nahliadnutie, a na webovom sídle GR pre obchod: https://trade.ec.europa.eu/tdi/case_details.cfm?id=2574.

5.4.   
  Postup stanovenia pravdepodobnosti pokračovania alebo opätovného výskytu ujmy

S cieľom stanoviť, či existuje pravdepodobnosť pokračovania alebo opätovného výskytu ujmy spôsobenej výrobnému odvetviu Únie, sa výrobcovia z Únie vyrábajúci prešetrovaný výrobok vyzývajú, aby sa zúčastnil na prešetrovaní zo strany Komisie.

5.4.1.   Prešetrovanie výrobcov z Únie

Vzhľadom na veľký počet výrobcov z Únie, ktorých sa toto revízne prešetrovanie pred uplynutím platnosti týka, a s cieľom dokončiť prešetrovanie v rámci stanovených lehôt sa Komisia rozhodla obmedziť počet výrobcov z Únie, ktorí budú predmetom prešetrovania, na primeraný počet vybraním vzorky (tento postup sa nazýva aj „výber vzorky“). Výber vzorky sa vykoná v súlade s článkom 17 základného nariadenia.

Komisia predbežne vybrala vzorku výrobcov z Únie. Podrobnosti možno nájsť v spise, ktorý je zainteresovaným stranám k dispozícii na nahliadnutie.

Zainteresované strany sa týmto vyzývajú, aby sa vyjadrili k predbežnej vzorke. Ostatní výrobcovia z Únie alebo zástupcovia konajúci v ich mene vrátane výrobcov z Únie, ktorí nespolupracovali pri prešetrovaní vedúcom k zavedeniu platných opatrení a ktorí sa domnievajú, že existujú dôvody, na základe ktorých by mali byť zaradení do vzorky, sa musia obrátiť na Komisiu do siedmich dní odo dňa uverejnenia tohto oznámenia. Všetky pripomienky týkajúce sa predbežnej vzorky sa musia doručiť do siedmich dní odo dňa uverejnenia tohto oznámenia, pokiaľ nie je stanovené inak.

Všetkým známym výrobcom z Únie a/alebo združeniam výrobcov z Únie Komisia oznámi spoločnosti, ktoré boli s konečnou platnosťou vybrané do vzorky.

Výrobcovia z Únie zaradení do vzorky budú musieť predložiť vyplnený dotazník do 30 dní odo dňa oznámenia rozhodnutia o ich zaradení do vzorky, pokiaľ nie je stanovené inak.

Kópia dotazníka pre výrobcov z Únie je dostupná v spise, ktorý je zainteresovaným stranám k dispozícii na nahliadnutie, a na webovom sídle GR pre obchod: https://trade.ec.europa.eu/tdi/case_details.cfm?id=2574

5.5.   
  Postup posudzovania záujmu Únie

Ak sa preukáže pravdepodobnosť pokračovania alebo opätovného výskytu dumpingu a ujmy, rozhodne sa v zmysle článku 21 základného nariadenia o tom, či by zachovanie antidumpingových opatrení nebolo v rozpore so záujmom Únie.

Výrobcovia z Únie, dovozcovia a ich zastupujúce združenia, používatelia a ich zastupujúce združenia, odborové zväzy a organizácie zastupujúce spotrebiteľov sa vyzývajú, aby Komisii poskytli informácie týkajúce sa záujmu Únie.

Informácie týkajúce sa posúdenia záujmu Únie sa musia poskytnúť do 37 dní odo dňa uverejnenia tohto oznámenia, pokiaľ nie je stanovené inak. Tieto informácie môžu byť poskytnuté v ľubovoľnom formáte alebo vyplnením dotazníka vyhotoveného Komisiou.

Kópie dotazníkov vrátane dotazníka pre používateľov prešetrovaného výrobku sú dostupné v spise, ktorý je zainteresovaným stranám k dispozícii na nahliadnutie, a na webovom sídle GR pre obchod: https://trade.ec.europa.eu/tdi/case_details.cfm?id=2574.

Informácie predložené v súlade s článkom 21 sa v každom prípade zohľadnia len vtedy, ak budú v čase ich predloženia podložené konkrétnymi dôkazmi, ktoré potvrdzujú ich platnosť.

5.6.   
  Zainteresované strany

Aby sa zainteresované strany, ako napríklad výrobcovia v dotknutých krajinách, výrobcovia z Únie, dovozcovia a ich zastupujúce združenia, používatelia a ich zastupujúce združenia, odborové zväzy a organizácie zastupujúce spotrebiteľov, mohli zúčastniť na prešetrovaní, musia najskôr preukázať objektívnu súvislosť medzi svojimi činnosťami a prešetrovaným výrobkom.

Výrobcovia v dotknutých krajinách, výrobcovia z Únie, dovozcovia a ich zastupujúce združenia, ktorí poskytli informácie v súlade s postupmi opísanými v bodoch 5.3.1, 5.3.3 a 5.4.1, sa budú považovať za zainteresované strany, ak existuje objektívna súvislosť medzi ich činnosťou a prešetrovaným výrobkom.

Iné strany sa budú môcť zúčastniť na prešetrovaní ako zainteresovaná strana až od okamihu, keď sa prihlásia, a pod podmienkou, že existuje objektívna súvislosť medzi ich činnosťou a prešetrovaným výrobkom. Tým, že sa strana považuje za zainteresovanú stranu, nie je dotknuté uplatňovanie článku 18 základného nariadenia.

Prístup k spisu, ktorý je zainteresovaným stranám k dispozícii na nahliadnutie, je zabezpečený prostredníctvom platformy Tron.tdi na tejto adrese: https://tron.trade.ec.europa.eu/tron/TDI. Na získanie prístupu postupujte podľa pokynov uvedených na danej stránke (15).

5.7.   
  Iné písomné podania

V súlade s ustanoveniami tohto oznámenia sa týmto všetky zainteresované strany vyzývajú, aby oznámili svoje stanoviská, predložili informácie a poskytli podporné dôkazy. Tieto informácie a podporné dôkazy musia byť Komisii doručené do 37 dní odo dňa uverejnenia tohto oznámenia, pokiaľ nie je stanovené inak.

5.8.   
  Možnosť vypočutia útvarmi Komisie vykonávajúcimi prešetrovanie

Všetky zainteresované strany môžu požiadať o vypočutie útvarmi Komisie vykonávajúcimi prešetrovanie. Každá žiadosť o vypočutie musí byť podaná písomne a musia sa v nej uvádzať dôvody žiadosti, ako aj zhrnutie toho, čím sa chce zainteresovaná strana zaoberať pri vypočutí. Vypočutie bude obmedzené na otázky, ktoré zainteresované strany uviedli vopred písomnou formou.

V zásade platí, že vypočutia sa nevyužívajú na predkladanie faktických informácií, ktoré ešte nie sú v spise. V záujme dobrej správy vecí verejných a s cieľom umožniť útvarom Komisie napredovať v prešetrovaní sa však zainteresované strany môžu usmerniť, aby poskytli nové faktické informácie po vypočutí.

5.9.   
  Pokyny na predkladanie písomných podaní a zasielanie vyplnených dotazníkov a korešpondencie

Na informácie predkladané Komisii na účely prešetrovaní na ochranu obchodu sa nesmú vzťahovať autorské práva. Zainteresované strany si musia pred tým, ako Komisii predložia informácie a/alebo údaje, na ktoré sa vzťahujú autorské práva tretej strany, vyžiadať od držiteľa autorských práv osobitné povolenie, v ktorom sa Komisii výslovne povoľuje, že: a) môže používať dané informácie a údaje na účely tohto konania na ochranu obchodu a b) dané informácie a/alebo údaje môže poskytnúť zainteresovaným stranám tohto prešetrovania, a to vo forme, ktorá im umožní uplatniť ich práva na obhajobu.

Všetky písomné podania vrátane informácií požadovaných v tomto oznámení, vyplnených dotazníkov a korešpondencie, ktoré zainteresované strany poskytujú ako dôverné, sa označia ako Sensitive (16). Strany, ktoré predkladajú informácie v priebehu tohto prešetrovania, sa vyzývajú, aby odôvodnili svoju žiadosť o dôverné zaobchádzanie.

Od strán, ktoré poskytujú informácie označené ako Sensitive, sa požaduje, aby v súlade s článkom 19 ods. 2 základného nariadenia predložili súhrn týchto informácií, ktorý nemá dôverný charakter a ktorý sa označí ako For inspection by interested parties. Tento súhrn musí byť dostatočne podrobný, aby umožnil primerane pochopiť podstatu predložených dôverných informácií. Ak strana, ktorá poskytuje dôverné informácie, nepreukáže dostatočný dôvod na žiadosť o dôverné zaobchádzanie alebo nepredloží súhrn týchto informácií, ktorý nemá dôverný charakter, v požadovanom formáte a kvalite, Komisia nemusí na takéto informácie prihliadať, pokiaľ jej nemožno pomocou vhodných zdrojov uspokojivo dokázať, že predmetné informácie sú správne.

Zainteresované strany sa vyzývajú, aby všetky podania a žiadosti vrátane naskenovaných splnomocnení a osvedčení predkladali cez platformu TRON.tdi (https://tron.trade.ec.europa.eu/ tron/TDI). Použitím platformy TRON.tdi alebo e-mailu zainteresované strany vyjadrujú súhlas s pravidlami platnými pre elektronické podania uvedenými v dokumente „KOREŠPONDENCIA S EURÓPSKOU KOMISIOU V PRÍPADOCH TÝKAJÚCICH SA OCHRANY OBCHODU“ uverejnenom na webovom sídle Generálneho riaditeľstva pre obchod: http://trade.ec.europa.eu/doclib/docs/2011/june/tradoc_148003.pdf. Zainteresované strany musia uviesť svoje meno (názov), adresu, telefónne číslo a platnú e-mailovú adresu a mali by zabezpečiť, aby bola uvedená e-mailová adresa funkčným oficiálnym pracovným e-mailom, ktorý sa denne kontroluje. Po poskytnutí kontaktných údajov bude Komisia komunikovať so zainteresovanými stranami iba prostredníctvom platformy TRON.tdi alebo e-mailu, pokiaľ výslovne nepožiadajú o doručenie všetkých dokumentov Komisie inými komunikačnými prostriedkami alebo ak si povaha dokumentov, ktoré sa majú zaslať, nevyžaduje použitie doporučenej zásielky. Ďalšie pravidlá a informácie týkajúce sa korešpondencie s Komisiou vrátane zásad, ktoré sa vzťahujú na podania prostredníctvom platformy TRON.tdi a e-mailu, nájdu zainteresované strany v už spomínaných pokynoch o komunikácii so zainteresovanými stranami.

Adresa Komisie na účely korešpondencie:

| European Commission |
| --- |
| Directorate-General for Trade |
| Directorate G |
| Office: CHAR 04/039 |
| 1049 Bruxelles/Brussel |
| BELGIQUE/BELGIË |

European Commission

Directorate-General for Trade

Directorate G

Office: CHAR 04/039

1049 Bruxelles/Brussel

BELGIQUE/BELGIË

TRON. tdi: https://tron.trade.ec.europa.eu/tron/tdi

E-mail:

Pre otázky dumpingu týkajúce sa ČĽR: TRADE-R758-SSTPF-DUMPING-CHINA@ec.europa.eu

Pre otázky dumpingu týkajúce sa Taiwanu: TRADE-R758-SSTPF-DUMPING-TAIWAN@ec.europa.eu

Pre otázky týkajúce sa ujmy a záujmu Únie: TRADE-R758-SSTPF-INJURY@ec.europa.eu

6.   Harmonogram prešetrovania

Prešetrovanie sa v súlade s článkom 11 ods. 5 základného nariadenia obvykle dokončí do 12 mesiacov a v každom prípade najneskôr do 15 mesiacov od dátumu uverejnenia tohto oznámenia.

7.   Predkladanie informácií

Pravidlom je, že zainteresované strany môžu predkladať informácie len v časových rámcoch uvedených v bode 5 tohto oznámenia.

S cieľom dokončiť prešetrovanie v rámci záväzných lehôt Komisia nebude akceptovať podania zainteresovaných strán po uplynutí lehoty na predloženie pripomienok ku konečnému poskytnutiu informácií, resp. po uplynutí lehoty na predloženie pripomienok k dodatočnému konečnému poskytnutiu informácií.

8.   Možnosť vyjadriť sa k podaniam iných strán

S cieľom zaručiť právo na obhajobu by mali mať zainteresované strany možnosť vyjadriť sa k informáciám, ktoré predložili iné zainteresované strany. Zainteresované strany môžu pri tejto príležitosti reagovať jedine na záležitosti uvedené v podaniach iných zainteresovaných strán a nesmú uvádzať žiadne nové záležitosti.

Pripomienky k informáciám, ktoré poskytli iné zainteresované strany v reakcii na poskytnutie konečných zistení, by sa mali predložiť do piatich dní od uplynutia lehoty na predloženie pripomienok ku konečným zisteniam, pokiaľ nie je stanovené inak. V prípade dodatočného konečného poskytnutia informácií by sa pripomienky k informáciám predloženým inými zainteresovanými stranami v reakcii na toto ďalšie poskytnutie informácií mali predložiť do jedného dňa od uplynutia lehoty na predloženie pripomienok k tomuto ďalšiemu poskytnutiu informácií, pokiaľ nie je stanovené inak.

Uvedeným časovým rámcom nie je dotknuté právo Komisie v riadne odôvodnených prípadoch si vyžiadať od zainteresovaných strán dodatočné informácie.

9.   Predĺženie lehôt uvedených v tomto oznámení

Na riadne odôvodnenú žiadosť zainteresovaných strán možno povoliť predĺženie lehôt stanovených v tomto oznámení.

O akékoľvek predĺženie lehôt stanovených v tomto oznámení by sa malo žiadať len za výnimočných okolností a povolí sa len v riadne odôvodnených prípadoch. Prípadné predĺženia termínu na zaslanie vyplnených dotazníkov budú v každom prípade obmedzené obvykle na tri dni a spravidla nepresiahnu sedem dní. Pokiaľ ide o lehoty na predloženie ďalších informácií uvedené v oznámení o začatí revízneho prešetrovania, predĺženia sa obmedzia na tri dni, pokiaľ sa nepreukáže existencia mimoriadnych okolností.

10.   Nespolupráca

V prípadoch, ak niektorá zainteresovaná strana odmietne sprístupniť potrebné informácie, alebo ich neposkytne v príslušných lehotách, alebo významnou mierou bráni v prešetrovaní, zistenia, či už pozitívne alebo negatívne, možno v súlade s článkom 18 základného nariadenia vypracovať na základe dostupných skutočností.

Ak sa zistí, že niektorá zainteresovaná strana poskytla nepravdivé alebo zavádzajúce informácie, tieto informácie sa nemusia zohľadniť a môžu sa použiť dostupné skutočnosti.

Ak niektorá zainteresovaná strana nespolupracuje alebo spolupracuje len čiastočne a zistenia sa preto v súlade s článkom 18 základného nariadenia zakladajú na dostupných skutočnostiach, výsledok môže byť pre túto stranu menej priaznivý než v prípade, keby bola spolupracovala.

Neposkytnutie odpovede v elektronickej podobe sa nepovažuje za nespoluprácu, pokiaľ zainteresovaná strana preukáže, že poskytnutie odpovede v požadovanej forme by jej spôsobilo ďalšiu neprimeranú záťaž alebo ďalšie neprimerané výdavky. Zainteresovaná strana by sa mala okamžite obrátiť na Komisiu.

11.   Úradník pre vypočutie

Zainteresované strany sa môžu obrátiť na úradníka pre vypočutie v obchodných konaniach. Úradník pre vypočutie skúma žiadosti o prístup k spisu, spory týkajúce sa dôvernosti dokumentov, žiadosti o predĺženie lehôt a akékoľvek iné žiadosti týkajúce sa práva zainteresovaných strán a tretích strán na obhajobu, ktoré sa môžu vyskytnúť počas konania.

Úradník pre vypočutie môže usporiadať vypočutia a pôsobiť ako sprostredkovateľ medzi zainteresovanou stranou, resp. stranami a útvarmi Komisie v snahe zabezpečiť plné uplatnenie práva zainteresovaných strán na obhajobu. Žiadosť o vypočutie úradníkom pre vypočutie by sa mala predložiť písomne a mali by sa v nej uviesť dôvody žiadosti. Úradník pre vypočutie preskúma dôvody žiadostí. Tieto vypočutia by sa mali uskutočniť len vtedy, ak otázky neboli vyriešené s útvarmi Komisie v čase na to určenom.

Každá takáto žiadosť musí byť podaná včas a bezodkladne s cieľom neohroziť riadny priebeh konania. Na tento účel by sa mali zainteresované strany obrátiť na úradníka pre vypočutie v najskoršom možnom čase po vzniknutí udalosti odôvodňujúcej takúto intervenciu. Ak sa žiadosti o vypočutie predložia mimo príslušných časových rámcov, úradník pre vypočutie preskúma aj dôvody takéhoto oneskorenia, povahu nastolených otázok a vplyv uvedených otázok na právo na obhajobu, a to s náležitým ohľadom na záujmy dobrej správy vecí verejných a včasné ukončenie prešetrovania.

Ďalšie informácie a kontaktné údaje môžu zainteresované strany nájsť na webových stránkach úradníka pre vypočutie na webovom sídle GR pre obchod: http://ec.europa.eu/trade/trade-policy-and-you/contacts/hearing-officer/.

12.   Možnosť požiadať o revízne prešetrovanie podľa článku 11 ods. 3 základného nariadenia

Keďže toto revízne prešetrovanie pred uplynutím platnosti sa začína v súlade s ustanoveniami článku 11 ods. 2 základného nariadenia, jeho zistenia nepovedú k zmene existujúcich opatrení, ale k zrušeniu alebo zachovaniu týchto opatrení v súlade s článkom 11 ods. 6 základného nariadenia.

Ak niektorá zainteresovaná strana usúdi, že revízne prešetrovanie opatrení je opodstatnené, aby sa umožnila zmena opatrení, táto strana môže požiadať o revízne prešetrovanie podľa článku 11 ods. 3 základného nariadenia.

Strany, ktoré chcú požiadať o takéto revízne prešetrovanie, ktoré by sa uskutočnilo nezávisle od revízneho prešetrovania pred uplynutím platnosti uvedeného v tomto oznámení, sa môžu obrátiť na Komisiu na už uvedenej adrese.

13.   Spracovanie osobných údajov

So všetkými osobnými údajmi získanými počas tohto prešetrovania sa bude zaobchádzať v súlade s nariadením Európskeho parlamentu a Rady (EÚ) 2018/1725 (17).

Oznámenie o ochrane údajov, ktorým sa všetky fyzické osoby informujú o spracúvaní osobných údajov v rámci činností Komisie v oblasti ochrany obchodu, je dostupné na webovom sídle GR pre obchod: http://ec.europa.eu/trade/policy/accessing- markets/trade-defence/

---

(1)  Ú. v. EÚ C 168, 5.5.2021, s. 5.

(2)  Ú. v. EÚ L 176, 30.6.2016, s. 21.

(3)  Vykonávacie Nariadenie Komisie (EÚ) 2017/141 z 26. januára 2017, ktorým sa ukladá konečné antidumpingové clo na dovoz určitého príslušenstva na rúry a rúrky z nehrdzavejúcej ocele používaného na zváranie na tupo, tiež dokončeného, s pôvodom v Čínskej ľudovej republike a na Taiwane (Ú. v. EÚ L 22, 27.1.2017, s. 14).

(4)  Pracovný dokument útvarov Komisie, „Significant Distortions in the Economy of the People’s Republic of China for the Purposes of Trade Defence Investigation“ (Výrazné deformácie v hospodárstve Čínskej ľudovej republiky na účely prešetrovaní na ochranu obchodu), 20. decembra 2017, SWD (2017) 483 final/2, k dispozícii na adrese: https://trade.ec.europa.eu/doclib/docs/2017/december/tradoc_156474.pdf.

(5)  Nadmerná kapacita v Číne: brzda reformného programu strany (Overcapacity in China: An impediment to the Party’s Reform Agenda).

(6)  Globálne fórum OECD pre nadmernú kapacitu ocele „What’s the issue?“.

(7)  Globálne fórum pre nadmernú kapacitu ocele, ministerská správa, 20. septembra 2018.

(8)  Vykonávacie nariadenie Komisie (EÚ) 2021/635 zo 16. apríla 2021, ktorým sa po revíznom prešetrovaní pred uplynutím platnosti podľa článku 11 ods. 2 nariadenia Európskeho parlamentu a Rady (EÚ) 2016/1036 (Ú. v. EÚ L 132, 19.4.2021, s. 145) ukladá konečné antidumpingové clo na dovoz určitých zváraných rúrok a rúr zo železa alebo nelegovanej ocele s pôvodom v Bielorusku, Čínskej ľudovej republike a Rusku, a vykonávacie nariadenie Komisie (EÚ) 2020/508 zo 7. apríla 2020, ktorým sa ukladá predbežné antidumpingové clo na dovoz určitých plechov a zvitkov z nehrdzavejúcej ocele valcovaných za tepla s pôvodom v Indonézii, Čínskej ľudovej republike a na Taiwane (Ú. v. EÚ L 110, 8.4.2020, s. 3).

(9)  Dokumenty, na ktoré sa správa o krajine odvoláva, možno takisto získať na základe riadne odôvodnenej žiadosti.

(10)  Ú. v. EÚ C 86, 16.3.2020, s. 6 (https://eur-lex.europa.eu/legal-content/SK/TXT/?uri=CELEX%3A52020XC0316 %2802 %29).

(11)  Všetky odkazy na uverejnenie tohto oznámenia budú predstavovať odkazy na uverejnenie tohto oznámenia v Úradnom vestníku Európskej únie, pokiaľ nie je uvedené inak.

(12)  Výrobcom je každá spoločnosť v dotknutých krajinách, ktorá vyrába prešetrovaný výrobok, vrátane akýchkoľvek s ňou prepojených spoločností, ktoré sú zapojené do výroby, predaja na domácom trhu alebo vývozu prešetrovaného výrobku.

(13)  Do vzorky môžu byť zaradení iba dovozcovia neprepojení s výrobcami v dotknutej krajine (dotknutých krajinách). Dovozcovia, ktorí sú prepojení s výrobcami, musia v súvislosti s týmito výrobcami vyplniť prílohu I k dotazníku. V súlade s článkom 127 vykonávacieho nariadenia Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie, sa dve osoby považujú za prepojené, ak: a) jedna z nich je predstaviteľom alebo riaditeľom podniku druhej osoby alebo naopak; b) sú právne uznanými obchodnými spoločníkmi; c) sú zamestnávateľom a zamestnancom; d) tretia strana priamo alebo nepriamo vlastní, ovláda alebo má v držbe aspoň 5 % hodnoty akcií alebo podielov s hlasovacím právom jednej aj druhej osoby; e) jedna z nich priamo alebo nepriamo ovláda druhú; f) obe sú priamo alebo nepriamo ovládané treťou osobou; g) spoločne priamo alebo nepriamo ovládajú tretiu osobu; alebo h) sú členmi jednej rodiny (Ú. v. EÚ L 343, 29.12.2015, s. 558). Osoby sa považujú za členov jednej rodiny, ak majú medzi sebou niektorý z týchto vzťahov: i) manžel a manželka; ii) rodič a dieťa; iii) brat a sestra (vlastní aj nevlastní súrodenci); iv) starý rodič a vnuk alebo vnučka; v) strýc alebo teta a synovec alebo neter; vi) svokor alebo svokra a zať alebo nevesta; vii) švagor a švagriná. V súlade s článkom 5 bodom 4 nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie, „osoba“ je fyzická osoba, právnická osoba a akékoľvek združenie osôb, ktoré nie je právnickou osobou, ale je podľa práva Únie alebo vnútroštátneho práva spôsobilé na právne úkony (Ú. v. EÚ L 269, 10.10.2013, s. 1).

(14)  Informácie poskytnuté neprepojenými dovozcami môžu byť použité aj v súvislosti s inými aspektmi tohto prešetrovania, než je stanovenie dumpingu.

(15)  V prípade technických problémov sa obráťte na servisné pracovisko Trade Service Desk e-mailom na trade-service-desk@ec.europa.eu alebo telefonicky na číslo + 32 2 2979797.

(16)  Dokument označený ako Sensitive je dokument, ktorý sa považuje za dôverný v zmysle článku 19 základného nariadenia a článku 6 Dohody WTO o uplatňovaní článku VI GATT 1994 (antidumpingová dohoda). Tento dokument je chránený aj podľa článku 4 nariadenia Európskeho parlamentu a Rady (ES) č. 1049/2001 (Ú. v. ES L 145, 31.5.2001, s. 43).

(17)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

---

PRÍLOHA

| ☐ | Verzia „Sensitive“ |
| --- | --- |
| ☐ | Verzia „For inspection by interested parties“ |
| (zaškrtnite príslušné políčko) |

☐

Verzia „Sensitive“

☐

Verzia „For inspection by interested parties“

(zaškrtnite príslušné políčko)

REVÍZNE PREŠETROVANIE PRED UPLYNUTÍM PLATNOSTI ANTIDUMPINGOVÝCH OPATRENÍ UPLATNITEĽNÝCH NA DOVOZ URČITÉHO PRÍSLUŠENSTVA NA RÚRY A RÚRKY Z NEHRDZAVEJÚCEJ OCELE POUŽÍVANÉHO NA ZVÁRANIE NA TUPO, TIEŽ DOKONČENÉHO, S PÔVODOM V ČÍNSKEJ ĽUDOVEJ REPUBLIKE A NA TAIWANE

INFORMÁCIE NA ÚČELY VÝBERU VZORKY NEPREPOJENÝCH DOVOZCOV

Tento formulár má slúžiť ako pomôcka pre neprepojených dovozcov pri poskytovaní informácií týkajúcich sa výberu vzorky, ktoré sa požadujú podľa bodu 5.3.2 oznámenia o začatí revízneho prešetrovania pred uplynutím platnosti.

Obe verzie, teda verzia „Sensitive“ (dôverná verzia), ako aj verzia „For inspection by interested parties“ (verzia na nahliadnutie pre zainteresované strany) by sa mali zaslať späť Komisii, ako sa stanovuje v oznámení o začatí revízneho prešetrovania pred uplynutím platnosti.

1.   NÁZOV A KONTAKTNÉ ÚDAJE

Uveďte tieto údaje o vašej spoločnosti:

| Názov spoločnosti | |
| --- | --- |
| Adresa | |
| Kontaktná osoba | |
| E-mailová adresa | |
| Telefón | |

Názov spoločnosti

Adresa

Kontaktná osoba

E-mailová adresa

Telefón

2.   OBRAT A OBJEM PREDAJA

Uveďte celkový obrat spoločnosti v eurách (EUR), hodnotu v eurách (EUR) a objem v tonách dovozu do Únie a ďalšieho predaja na trhu Únie po dovoze z Čínskej ľudovej republiky a Taiwanu, pokiaľ ide o prešetrovaný výrobok podľa definície v oznámení o začatí revízneho prešetrovania pred uplynutím platnosti počas obdobia revízneho prešetrovania.

| | Tony | Hodnota v eurách (EUR) |
| --- | --- | --- |
| Celkový obrat vašej spoločnosti v eurách (EUR) | | |
| Dovoz prešetrovaného výrobku s pôvodom v Čínskej ľudovej republike a na Taiwane do Únie | | |
| Dovoz prešetrovaného výrobku do Únie (bez ohľadu na pôvod) | | |
| Ďalší predaj prešetrovaného výrobku na trhu Únie po jeho dovoze z Čínskej ľudovej republiky a Taiwanu | | |

Tony

Hodnota v eurách (EUR)

Celkový obrat vašej spoločnosti v eurách (EUR)

Dovoz prešetrovaného výrobku s pôvodom v Čínskej ľudovej republike a na Taiwane do Únie

Dovoz prešetrovaného výrobku do Únie (bez ohľadu na pôvod)

Ďalší predaj prešetrovaného výrobku na trhu Únie po jeho dovoze z Čínskej ľudovej republiky a Taiwanu

3.   ČINNOSTI VAŠEJ SPOLOČNOSTI A PREPOJENÝCH SPOLOČNOSTÍ (1)

Presne opíšte činnosti spoločnosti a všetkých prepojených spoločností (vypíšte ich a uveďte ich vzťah k vašej spoločnosti), ktoré sú zapojené do výroby a/alebo predaja (na vývoz a/alebo na domácom trhu) prešetrovaného výrobku. Takéto činnosti by mohli okrem iného zahŕňať nákup prešetrovaného výrobku alebo jeho výrobu v rámci subdodávateľských dohôd, alebo jeho spracovanie či obchodovanie s ním.

| Názov a sídlo spoločnosti | Činnosti | Vzťah |
| --- | --- | --- |
| | | |
| | | |
| | | |

Názov a sídlo spoločnosti

Činnosti

Vzťah

4.   ĎALŠIE INFORMÁCIE

Uveďte akékoľvek ďalšie relevantné informácie, ktoré spoločnosť považuje za užitočné z hľadiska pomoci Komisii pri výbere vzorky.

5.   OSVEDČENIE

Poskytnutím uvedených informácií spoločnosť súhlasí so svojím prípadným zaradením do vzorky. Ak je spoločnosť vybraná do vzorky, musí vyplniť dotazník a súhlasiť s návštevou svojich priestorov s cieľom overiť údaje, ktoré uviedla. Ak spoločnosť uvedie, že nesúhlasí so svojím prípadným zaradením do vzorky, bude to znamenať, že nespolupracuje pri prešetrovaní. Zistenia Komisie týkajúce sa nespolupracujúcich dovozcov sa zakladajú na dostupných skutočnostiach a výsledok môže byť pre takúto spoločnosť menej priaznivý než v prípade, keby bola spolupracovala.

Podpis oprávnenej osoby:

Meno a funkcia oprávnenej osoby:

Dátum:

---

(1)  V súlade s článkom 127 vykonávacieho nariadenia Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie, sa dve osoby považujú za prepojené, ak: a) jedna z nich je predstaviteľom alebo riaditeľom podniku druhej osoby alebo naopak; b) sú právne uznanými obchodnými spoločníkmi; c) sú zamestnávateľom a zamestnancom; d) tretia strana priamo alebo nepriamo vlastní, ovláda alebo má v držbe aspoň 5 % hodnoty akcií alebo podielov s hlasovacím právom jednej aj druhej osoby; e) jedna z nich priamo alebo nepriamo ovláda druhú; f) obe sú priamo alebo nepriamo ovládané treťou osobou; g) spoločne priamo alebo nepriamo ovládajú tretiu osobu; alebo h) sú členmi jednej rodiny (Ú. v. EÚ L 343, 29.12.2015, s. 558). Osoby sa považujú za členov jednej rodiny, ak majú medzi sebou niektorý z týchto vzťahov: i) manžel a manželka; ii) rodič a dieťa; iii) brat a sestra (vlastní aj nevlastní súrodenci); iv) starý rodič a vnuk alebo vnučka; v) strýc alebo teta a synovec alebo neter; vi) svokor alebo svokra a zať alebo nevesta; vii) švagor a švagriná. V súlade s článkom 5 bodom 4 nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie, „osoba“ je fyzická osoba, právnická osoba a akékoľvek združenie osôb, ktoré nie je právnickou osobou, ale je podľa práva Únie alebo vnútroštátneho práva spôsobilé na právne úkony (Ú. v. EÚ L 269, 10.10.2013, s. 1).

---

KONANIA TÝKAJÚCE SA VYKONÁVANIA POLITIKY HOSPODÁRSKEJ SÚŤAŽE

Európska komisia

| 26.1.2022 | SK | Úradný vestník Európskej únie | C 40/14 |
| --- | --- | --- | --- |

26.1.2022

SK

Úradný vestník Európskej únie

C 40/14

---

Predbežné oznámenie o koncentrácii

(Vec M.10569 – KKR / GIP / CYRUSONE)

Vec, ktorá môže byť posúdená v rámci zjednodušeného postupu

(Text s významom pre EHP)

(2022/C 40/02)

1.

Toto oznámenie sa týka týchto podnikov:

| — | KKR & Co. Inc. („KKR“, USA); |
| --- | --- |

—

KKR & Co. Inc. („KKR“, USA);

| — | Global Infrastructure Management, LLC („GIP“, USA); |
| --- | --- |

—

Global Infrastructure Management, LLC („GIP“, USA);

| — | CyrusOne, Inc. („CyrusOne“, USA). |
| --- | --- |

—

CyrusOne, Inc. („CyrusOne“, USA).

Podniky KKR a GIP získajú v zmysle článku 3 ods. 1 písm. b) nariadenia o fúziách spoločnú kontrolu nad celým podnikom CyrusOne.

Koncentrácia sa uskutočňuje prostredníctvom kúpy akcií.

2.

| — | KKR: globálna investičná spoločnosť ponúkajúca alternatívne možnosti správy aktív a riešenia v oblasti kapitálových trhov a poistenia, |
| --- | --- |

—

KKR: globálna investičná spoločnosť ponúkajúca alternatívne možnosti správy aktív a riešenia v oblasti kapitálových trhov a poistenia,

| — | GIP: nezávislý správca infraštruktúrnych fondov, ktorý investuje a spravuje aktíva najmä v odvetviach dopravy, energetiky, odpadového a vodného hospodárstva, |
| --- | --- |

—

GIP: nezávislý správca infraštruktúrnych fondov, ktorý investuje a spravuje aktíva najmä v odvetviach dopravy, energetiky, odpadového a vodného hospodárstva,

| — | CyrusOne: realitný investičný trust („REIT“), ktorý v USA a Európe vlastní, prevádzkuje a buduje podnikové dátové centrá nezávislé od sieťového poskytovateľa a s jedným alebo viacerými nájomcami. |
| --- | --- |

—

CyrusOne: realitný investičný trust („REIT“), ktorý v USA a Európe vlastní, prevádzkuje a buduje podnikové dátové centrá nezávislé od sieťového poskytovateľa a s jedným alebo viacerými nájomcami.

3.

V súlade s oznámením Komisie o zjednodušenom postupe pri riešení niektorých koncentrácií podľa nariadenia Rady (ES) č. 139/2004 (2) treba uviesť, že túto vec je možné posudzovať v súlade s postupom stanoveným v uvedenom oznámení.

4.

Pripomienky musia byť Komisii doručené najneskôr 10 dní odo dňa uverejnenia tohto oznámenia. Vždy je nutné uviesť toto referenčné číslo:

M.10569 – KKR / GIP / CRUYSONE

Pripomienky možno Komisii zaslať e-mailom, faxom alebo poštou. Použite tieto kontaktné údaje:

e-mail: COMP-MERGER-REGISTRY@ec.europa.eu

Fax +32 22964301

Poštová adresa:

| European Commission |
| --- |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  Ú. v. EÚ L 24, 29.1.2004, s. 1 („nariadenie o fúziách“).

1

(2)  Ú. v. EÚ C 366, 14.12.2013, s. 5.

2

---

INÉ AKTY

Európska komisia

| 26.1.2022 | SK | Úradný vestník Európskej únie | C 40/16 |
| --- | --- | --- | --- |

26.1.2022

SK

Úradný vestník Európskej únie

C 40/16

---

Uverejnenie žiadosti o zápis názvu do registra podľa článku 50 ods. 2 písm. a) nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny

(2022/C 40/03)

Týmto uverejnením sa poskytuje právo vzniesť námietku proti žiadosti podľa článku 51 nariadenia Európskeho parlamentu a Rady (EÚ) č. 1151/2012 (1) do troch mesiacov od dátumu tohto uverejnenia.

JEDNOTNÝ DOKUMENT

„Wrångebäcksost“

EÚ č.: PDO-SE-02413 – 14. 3. 2018

CHOP (X) CHZO ( )

1.   Názov (názvy) [CHOP alebo CHZO]

„Wrångebäcksost“

2.   Členský štát alebo tretia krajina

Švédsko

3.   Opis poľnohospodárskeho výrobku alebo potraviny

3.1.   Druh výrobku

Trieda 1.3. Syry

3.2.   Opis výrobku, na ktorý sa vzťahuje názov uvedený v bode 1

„Wrångebäcksost“ je názov polotvrdého syra vyrobeného z termizovaného ekologického plnotučného kravského mlieka.

„Wrångebäcksost“ má tieto vlastnosti:

Tvar: syr je valcovitého tvaru a má priemer 30 – 45 cm a výšku 10 – 18 cm.

Hmotnosť: 8 – 13 kg.

Doba zrenia: najmenej 9 mesiacov.

Povrch: kôra z plesňových baktérií.

Farba:

Povrch: oranžový až hrdzavočervený s tmavohnedými tónmi. Farba sa mení s vekom.

Povrch po odrezaní: žltkastý. Farba sa mení v závislosti od ročného obdobia a zrenia, od svetlo žltkastej béžovej po svetložltú s oranžovými pruhmi.

Textúra: povrch po odrezaní je kompaktný s občasnými okami.

Konzistencia: pevná a krémová s kryštálikmi.

Aróma: mierne kyslá s nádychom „maštaľnej“ arómy a mlieka.

Chuť: plná a komplexná s dlhou dochuťou, s prvkami umami a „maštaľného“ nádychu, výraznou slanosťou a trochou sladkosti.

Zážitok pri jedení: rozplývajúci sa.

Obsah vlhkosti: 34 – 38 %.

Obsah tuku: 34 – 38 %.

Obsah tuku v sušine: 55 – 60 %.

Obsah bielkovín: 21 – 24 %.

Obsah soli: 1,7 – 2,1 %.

Prchavé karboxylové kyseliny: 14 – 27 mmol/kg.

Voľné aminokyseliny: 32 – 46 g/kg.

Pomer kyseliny olejovej a kyseliny palmitovej: 0,8 – 0,9.

3.3.   Krmivo (len pri výrobkoch živočíšneho pôvodu) a suroviny (len pri spracovaných výrobkoch)

Krmivo pre dojnice je kľúčom k dosiahnutiu typických vlastností syra „Wrångebäcksost“. Kravy žijú počas letného obdobia, od 15. apríla do 15. októbra, v exteriéri. Počas tohto obdobia ich krmivo zahŕňa predovšetkým trávy a byliny z pastvín v regióne Guldkroken. Pastviny predstavujú najmä kultivované trávne porasty a niektoré prírodné pasienky.

V období, keď na pastvinách rastie príliš málo trávy na to, aby poskytovala dostatok krmiva, sa kravám podáva kŕmna zmes obsahujúca siláž, slamu, obilniny [jačmeň (Hordeum vulgare), ovos (Avena sativa) a pšenica (Triticum aestivum)], fazuľu poľnú/bôb (Vicia faba), koláč z repkového oleja [(vyrobený zo zŕn repky olejky (Brassica napus)], minerály, soli a vápno.

Trávny porast je vysiaty zmesou lúčnych semien [ďatelina plazivá (Trifolium repens), timotejka lúčna (Phleum pratense), kostrava lúčna (Festuca pratensis), mätonoh trváci (Lolium perenne), kostrava červená (Festuca rubra), lipnica lúčna (Poa pratensis), čakanka obyčajná (Cichorium intybus), rasca rímska (Cuminum cyminum) a skorocel kopijovitý (Plantago lanceolata)], zatiaľ čo orné lúky sú vysiate zmesou semien, ktorá obsahuje ďatelinu lúčnu (Trifolium pratense), ďatelinu plazivú (Trifolium repens), lucernu siatu (Medicago sativa), timotejku lúčnu (Phleum pratense), kostravu lúčnu (Festuca pratensis) a mätonoh trváci (Lolium perenne).

Trávny porast sa pred opätovným vysiatím udržiava počas 6 až 8 rokov a hospodárske lúky počas 3 až 5 rokov. Dlhé obdobia úhoru umožňujú klíčenie semien nachádzajúcich sa v pôde a semien prinesených vetrom z okolitých oblastí. To znamená, že druhové zloženie trávnych porastov a lúk sa z roka na rok mení. Túto zmenu podporuje aj mozaika pôdnych typov prítomných v krajine a ich rôznorodá schopnosť zadržiavať vodu. V dôsledku toho sa najmä druhy rastúce na trávnych porastoch postupne začínajú podobať druhom, ktoré sa nachádzajú na prirodzených pastvinách.

Najmenej 85 % jadrového krmiva, ako aj objemového krmiva sa musí vyrobiť v rámci vymedzenej zemepisnej oblasti. Dovážané krmivo sa môže použiť len v prípade extrémnych poveternostných podmienok, ktoré môžu spôsobiť nedostatok krmiva vyrobeného na farme.

„Wrångebäcksost“ je vyrobený z čerstvého nepasterizovaného ekologického plnotučného kravského mlieka vyrobeného v oblasti uvedenej v bode 4. Mlieko pochádza najmä od kráv švédskych nížinných plemien (SLB) a plemena Bruno Alpina a ich krížencov. Kravy sa doja dvakrát denne. Mlieko sa chladí, až kým sa nepoužije v syrárni. Mlieko, ktoré sa používa na výrobu syra „Wrångebäcksost“, nesmie byť staršie ako 24 hodín.

O vlastnostiach syra „Wrångebäcksost“ rozhoduje skôr kvalita mlieka než plemeno kráv. Pokiaľ ide o počet spór a baktérií, v prípade enterokokov by mal byť nižší ako 20 a v prípade spór nižší ako 50. V závislosti od ročného obdobia sa obsah tukov pohybuje medzi 3,8 a 4,4 % a obsah bielkovín medzi 2,9 a 3,3 %. Úroveň je najvyššia v zime. Pri výrobe syra „Wrångebäcksost“ by pomer tukov a bielkovín mal byť približne 1,15 – 1,30.

Podiel voľných mastných kyselín, ako je kyselina maslová a kyselina kaprinová sa musí udržiavať na nízkej úrovni (3,0 – 3,5 mmol/10 kg), aby syr mohol zrieť počas dlhšieho obdobia, ktoré je potrebné na to, aby „Wrångebäcksost“ získal svoje typické vlastnosti.

Pri výrobe syra „Wrångebäcksost“ je povolené len pridávanie hovädzieho syridla a mezofilných štartovacích kultúr. „Wrångebäcksost“ neobsahuje okrem kuchynskej soli (NaCl) žiadne prídavné látky.

3.4.   Špecifické kroky výroby, ktoré sa musia uskutočniť vo vymedzenej zemepisnej oblasti

Všetky kroky od pasenia a výroby mlieka až po jeho zrážanie sa musia vykonávať vo vymedzenej zemepisnej oblasti uvedenej v bode 4.

3.5.   Špecifické pravidlá krájania, strúhania, balenia atď. výrobku, na ktorý sa vzťahuje registrovaný názov

–

3.6.   Špecifické pravidlá označovania výrobku, na ktorý sa vzťahuje registrovaný názov

–

4.   Stručné vymedzenie zemepisnej oblasti

Oblasťou výroby syra „Wrångebäcksost“ je región pozdĺž západného brehu jazera Vättern, ktorý sa tradične nazýva „Guldkroken“. Zahŕňa farnosti Grevbäck, Mofalla, mestskú a vidiecku farnosť Hjo, ako aj farnosti Norra a Södra Fågelås.

5.   Súvislosť so zemepisnou oblasťou

Región Guldkroken je podlhovastá rovina, ktorá sa nachádza medzi jazerom Vättern na východe a masívom Hökensås, ktorý je výbežkom pohoria Tiveden, na západe. Väčšinu územia regiónu tvorí otvorená poľnohospodárska pôda.

Poloha regiónu Guldkroken je pomerne priaznivá pre poľnohospodárstvo. Masív Hökensås chráni pred západnými vetrami, zatiaľ čo blízkosť jazera Vättern, ktoré je piatym najväčším jazerom v Európe, má zmierňujúci účinok na teplotu. Región Guldkroken má vďaka tomu o niečo vyššiu priemernú teplotu ako okolité oblasti (približne o 6 °C). Podobne je aj počet hodín slnečného svitu vyšší a priemerný úhrn zrážok o niečo nižší (približne 500 mm, s maximom v polovici a na konci leta a minimom v polovici zimy).

Pôdu tvorí zmes pôdnych typov, a to ílovitej pôdy, jemného piesku, prachovitej pôdy, piesčitej pôdy, machovej pôdy a černozeme, ktoré vytvárajú na jednotlivých trávnych porastoch a orných lúkach rôznorodé poľnohospodárske podmienky. K tejto mozaike prispieva aj odtok z masívu Hökensås, či už je viditeľný, alebo prebieha pod zemou.

Vďaka priaznivým prírodným podmienkam pre krmivá a živočíšnu výrobu sa dnes v regióne Guldkroken vo veľkom produkujú krmivá na účely ekologickej (schválenej organizáciou KRAV) výroby mlieka, ktoré je základom pre výrobu syra „Wrångebäcksost“.

Región Guldkroken bol na konci stredoveku strediskom výroby syra pre kláštory provincie Östergötland v lokalitách Alvastra a Vadstena. Po reformácii sa výroba mliečnych výrobkov stala predovšetkým domácou činnosťou. Syr sa začal vyrábať na predaj v polovici 19. storočia. Na prelome 19. a 20. storočia existovalo v regióne Guldkroken približne 15 mliekarní. Vyrábané syry boli často známe pod názvom farmy, kde sa vyrábali. „Wrångebäcksost“ je jedným z týchto syrov, ktorý sa pôvodne vyrábal na mliečnej farme s názvom Wrångebäck.

Komerčná výroba syra „Wrångebäcksost“ bola ukončená v 60. rokoch 20. storočia a obnovená v roku 2008 pod vedením syrára, ktorý bol v 60. rokoch 20. storočia zodpovedný za výrobu syra „Wrångebäcksost“. Know-how súvisiace s výrobou a spracovaním tohto syra, ktoré tento syrár získal od svojho predchodcu a ktoré sa od roku 1889 odovzdávalo z jedného výrobcu mlieka na ďalšieho, sa tak mohlo preniesť na novú generáciu výrobcov mlieka. „Wrångebäcksost“ sa naďalej vyrába na remeselnom základe podľa pôvodnej receptúry.

Syr sa lisuje pod srvátkou a zreje pri 90 – 94 % vlhkosti. Počas prvých troch mesiacov syr zreje pri 14 – 15 °C na policiach z hustého jedľového dreva. V prvých troch týždňoch sa syry denne otáčajú. Počas tohto obdobia sa syry takisto denne umývajú 5 % soľným roztokom (NaCl) s cieľom podporiť rast mikroorganizmov na povrchu syra a chrániť ho pred nežiaducim rastom plesní. Syr sa počas nasledujúcich dvoch mesiacov trikrát týždenne otáča a umýva soľným roztokom.

Proces zrenia pokračuje pri teplote 10 – 11 °C a pri 90 – 94 % vlhkosti. Počas tohto obdobia sa syr otáča a umýva soľným roztokom raz týždenne.

„Wrångebäcksost“ zreje, až kým nedosiahne vek najmenej deväť mesiacov. Váha syra klesne počas zrenia približne o 12 – 14 %.

Umývanie soľným roztokom vedie k rastu plesňových baktérií na syre vrátane Brevibacterium linens ssp. Mnohé odrody týchto baktérií sú špecifické pre túto oblasť a rastú na povrchu syra. Tieto mikroorganizmy sa prenášajú z jedného syra na druhý umývaním starších syrov soľným roztokom, ktorý sa následne používa na umývanie mladších syrov. Plesňové baktérie majú výrazný vplyv na vôňu a chuť syra a sú mimoriadne dôležité počas procesu zrenia, aby syr získal vlastnosti typické pre „Wrångebäcksost“.

Vlastnosti syra „Wrångebäcksost“ závisia aj od schopnosti človeka využívať, zužitkovávať a riadiť prírodné podmienky regiónu Guldkroken s cieľom vyrábať krmivo pre zvieratá a mlieko. Výber zmesí semien pre trávne porasty a orné lúky sa prispôsobuje rôznorodým podmienkam pestovania v regióne Guldkroken, požiadavkám ekologickej certifikácie a potrebe kvalitného krmiva pre dojnice, aby mohli produkovať vysokokvalitné mlieko, ktoré sa môže použiť na výrobu syra „Wrångebäcksost“.

Vysoká kvalita mlieka, dobre kontrolovaný proces výroby syra a dobre prispôsobená stratégia zrenia sú predpokladmi pre dobrú schopnosť zrenia a veľmi nízke úrovne prchavých karboxylových kyselín, ktoré sú charakteristické pre „Wrångebäcksost“. Tie isté podmienky umožňujú proteolýzu a relatívne vysokú deamináciu arginínu, čo vedie ku vzniku intenzívnej arómy syra „Wrångebäcksost“.

Vďaka poskytovaniu vhodného a kvalitného krmiva dojniciam má syr „Wrångebäcksost“ ideálny pomer kyseliny olejovej a kyseliny palmitovej. Vzťah medzi kyselinou olejovou a kyselinou palmitovou je takisto dôvodom krémovosti, ktorá je charakteristická pre „Wrångebäcksost“, ako aj toho, že sa v senzorických analýzach označuje ako „rozplývavý“.

Vlastnosti syra „Wrångebäcksost“ sa výrazne líšia od vlastností tradičných polotvrdých európskych syrov vyrobených z termizovaného mlieka. Tieto vlastnosti sú výsledkom dobre integrovaného výrobného procesu od výroby krmiva až po zrelý syr, ktorý je založený na dlhej tradícii remeselnej činnosti.

Odkaz na uverejnenie špecifikácie

(článok 6 ods. 1 druhý pododsek tohto nariadenia)

https://www.livsmedelsverket.se/globalassets/produktion-handel-kontroll/livsmedelsinformation-markning-halsopastaenden/skyddade-beteckningar/2017-01461-34-ansokan_wrangebacksost_2020_06_14.pdf

---

(1)  Ú. v. EÚ L 343, 14.12.2012, s. 1.

---

| 26.1.2022 | SK | Úradný vestník Európskej únie | C 40/20 |
| --- | --- | --- | --- |

26.1.2022

SK

Úradný vestník Európskej únie

C 40/20

---

Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2022/C 40/04)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O ŠTANDARDNEJ ZMENE JEDNOTNÉHO DOKUMENTU

„Almansa“

PDO-ES-A0044-AM04

Dátum oznámenia: 26. 10. 2021

OPIS A DÔVODY SCHVÁLENEJ ZMENY

1.   Terminológia použitá pre analytické parametre zvyškového cukru sa zosúladila s platnými právnymi predpismi.

Opis:

Analytický parameter „zvyškový cukor“ bol premenovaný na „celkový obsah cukrov vyjadrený ako glukóza a fruktóza“ v súlade s článkom 20 vykonávacieho nariadenia Komisie (EÚ) 2019/34 zo 17. októbra 2018, v ktorom sa stanovuje určovanie celkového obsahu cukrov vyjadreného ako fruktóza a glukóza.

Oddiel 2.1 špecifikácie výrobku sa zmenil, nemá to však vplyv na jednotný dokument.

Ide o štandardnú zmenu, keďže sa ňou upravuje terminológia použitá v prípade fyzikálno-chemických vlastností, ale nevyplýva z nej žiadna zmena konečného výrobku. Výrobok si naďalej zachováva vlastnosti a profil vyplývajúce zo vzájomného vzťahu medzi prírodnými a ľudskými faktormi, ako sa opisuje v bode týkajúcom sa súvislostí. Táto zmena teda nepatrí do žiadnej z kategórií stanovených v článku 14 ods. 1 nariadenia (EÚ) 2019/33.

Dôvod:

Bolo potrebné špecifikovať spôsob, akým sa vyjadruje obsah cukru vo vínach.

2.   Revízia analytických parametrov

Opis:

Vykonali sa tieto zmeny: zníženie kyslosti a zníženie limitu farieb pre červené vína.

Takisto sa zmenili druhy vín, a to na: suché biele a ružové vína, suché červené víno, polosuché, polosladké a sladké vína a akostné šumivé vína.

Zmenil sa oddiel 2 špecifikácie výrobku a bod 4 jednotného dokumentu.

Ide o štandardnú zmenu, keďže z nej nevyplývajú žiadne zmeny konečného výrobku. Výrobok si naďalej zachováva vlastnosti a profil vyplývajúce zo vzájomného vzťahu medzi prírodnými a ľudskými faktormi, ako sa opisuje v bode týkajúcom sa súvislostí. Táto zmena teda nepatrí do žiadnej z kategórií stanovených v článku 14 ods. 1 nariadenia (EÚ) 2019/33.

Dôvod:

Celková kyslosť znížená o 0,5 g/l: V posledných rokoch sa priemerné teploty zvýšili, čo viedlo k celkovému poklesu kyslosti všetkých odrôd viniča. Vína sa tak vyznačujú nižšími úrovňami celkovej kyslosti, ktorá sa ešte viac znižuje počas dlhého obdobia skladovania v sudoch v dôsledku vyzrážania solí z kyseliny vínnej. Preto treba upraviť fyzikálno-chemické parametre.

Nižší minimálny limit farieb pre červené vína: V oblasti výroby vín s označením pôvodu „Almansa“ koexistujú rôzne muštové odrody. Na jednej strane sa z odrody Garnacha Tintorera prirodzene vyrábajú vína s veľmi vysokým farebným potenciálom, kým na druhej strane sa z odrôd Monastrell a Garnacha Tinta vyrábajú jemnejšie vína so strednou intenzitou farby. Vo všeobecnosti za posledné desaťročie existuje na trhu dopyt po ovocnejších jednoodrodových vínach, ktoré vyvolávajú ohlas najmä u nových generácií spotrebiteľov vstupujúcich do vínnej kultúry. Enológovia v každom vinárskom podniku musia mať nástroje potrebné na výrobu vín, ktoré majú ohlas na vnútroštátnom i medzinárodnom trhu, pričom si zachovajú vlastnosti ponúkané našou oblasťou výroby a našimi odrodami.

Zníženie minimálneho limitu intenzity farby pre červené vína nevedie k poklesu kvality. Naopak, rozširuje sa ním škála možností poskytovaných rôznymi muštovými odrodami v danej oblasti, a vyrábajú sa tak jemnejšie, komplexnejšie a atraktívnejšie vína.

3.   Nové vymedzenie organoleptických vlastností

Opis:

Prepísali sa organoleptické opisy rôznych druhov vín.

Zmenil sa oddiel 2.2 špecifikácie výrobku a bod 4 jednotného dokumentu.

Ide o štandardnú zmenu, keďže sa ňou prispôsobujú organoleptické vlastnosti tak, aby ich bolo možné lepšie posudzovať pri senzorickej analýze, a nevyplýva z nej zmena výrobku. Výrobok si naďalej zachováva vlastnosti a profil vyplývajúce zo vzájomného vzťahu medzi environmentálnymi a ľudskými faktormi, ako sa opisuje v bode týkajúcom sa súvislostí. Táto zmena teda nepatrí do žiadnej z kategórií stanovených v článku 14 ods. 1 nariadenia (EÚ) 2019/33.

Dôvod:

Vykonávanie normy UNE-EN-ISO 17065 pri overovaní špecifikácie si vyžaduje zmenu organoleptického opisu príslušných vín tak, aby sa ich vlastnosti dali prepojiť s deskriptormi, ktoré môže posúdiť degustačná komisia spĺňajúca kritériá stanovené v norme UNE-EN-ISO 17025.

4.   Prispôsobenie osobitných enologických postupov

Opis:

| — | Vypustili sa určité enologické požiadavky a zvýšila sa miera spracovania modrého hrozna na víno tak, aby výnos nepresiahol 74 litrov vína na 100 kilogramov hrozna; v prípade bielych muštových odrôd sa výnos ponecháva na úrovni 70 litrov vína na 100 kilogramov hrozna. |
| --- | --- |

—

Vypustili sa určité enologické požiadavky a zvýšila sa miera spracovania modrého hrozna na víno tak, aby výnos nepresiahol 74 litrov vína na 100 kilogramov hrozna; v prípade bielych muštových odrôd sa výnos ponecháva na úrovni 70 litrov vína na 100 kilogramov hrozna.

| — | Zakázalo sa sceľovanie bielych a modrých muštových odrôd. |
| --- | --- |

—

Zakázalo sa sceľovanie bielych a modrých muštových odrôd.

| — | Stanovili sa limity pre alkoholový potenciál hrozna. |
| --- | --- |

—

Stanovili sa limity pre alkoholový potenciál hrozna.

| — | Zakázali sa techniky ohrevu na vynútenú extrakciu farbív. |
| --- | --- |

—

Zakázali sa techniky ohrevu na vynútenú extrakciu farbív.

Zmenili sa oddiely 3 a 5 špecifikácie výrobku a bod 5 jednotného dokumentu.

Ide o štandardnú zmenu, keďže z nej nevyplývajú žiadne zmeny výrobku. Výrobok si naďalej zachováva vlastnosti a profil vyplývajúce zo vzájomného vzťahu medzi prírodnými a ľudskými faktormi, ako sa opisuje v bode týkajúcom sa súvislostí. Táto zmena teda nepatrí do žiadnej z kategórií stanovených v článku 14 ods. 1 nariadenia (EÚ) 2019/33.

Dôvod:

Podobne ako každý agropotravinársky priemysel aj sektor vinohradníctva a vinárstva prešiel v posledných rokoch technologickým vývojom. Tento vývoj ponúka enológom nové nástroje na zvýšenie atraktívnosti vín, ako aj ich udržateľnosti a šetrnosti k životnému prostrediu. Enologické postupy stanovené v špecifikácii sú v mnohých ohľadoch zastarané a nezohľadňujú nové enologické technológie, nové spôsoby výroby ani nové druhy vín, po ktorých je v súčasnosti na trhu dopyt. Medzi tieto enologické postupy patrí úplné kvasenie cukrov, stanovenie minimálnych časov macerácie, obmedzenie teplôt kvasenia a extrakcie vín na 70 %, čo prispieva nielen k zlepšeniu kvality vína, ale v mnohých ohľadoch si to vyžaduje, aby technickí pracovníci v rámci každej výrobnej šarže získali z hrozna len to najlepšie. Vzhľadom na uvedené skutočnosti musia byť enologické postupy zamerané na výrobu akostného vína tak, aby znalosti, skúsenosti a schopnosti každého tímu technických pracovníkov prispievali k uplatňovaniu najlepších techník, ktoré sú v súlade s vlastnosťami vín, na ktoré sa vzťahuje označenie pôvodu „Almansa“ stanovené v špecifikácii.

Zvýšenie výnosu zo 70 litrov na 74 litrov na 100 kilogramov modrého hrozna je založené na skutočnosti, že niektoré odrody v tejto oblasti výroby ako Monastrell, Cabernet, Garnacha a Merlot pri mierne vyššom tlaku v lisoch produkujú mušty s koncentráciou polyfenolov vysokej kvality, ktoré sa podľa platných pravidiel musia vyradiť, aby sa neprekročil stanovený limit.

Kvalita vín vyrobených z niektorých odrôd s CHOP „Almansa“, ktoré majú menší obsah antokyanínov a polyfenolov, by sa týmto zvýšením o 4 % zlepšila, čoho výsledkom by bolo víno s vyššou koncentráciou týchto zlúčenín.

Pokiaľ ide o zákaz sceľovania modrého a bieleho hrozna, cieľom je zachovať expresívnosť a charakter červených vín z našej oblasti, pričom vysoká koncentrácia farbív, tanínov a arómy, ktorú poskytuje naše modré hrozno, je základnou a unikátnou charakteristikou nášho označenia pôvodu. Tento druh sceľovania sa preto považuje za postup, ktorý oslabuje uvedený charakter a v dôsledku ktorého sa odďaľujeme od zásadného unikátneho faktora, na ktorom je založené naše označenie pôvodu, a to vypustením jedného z najdôležitejších charakteristických znakov.

Pokiaľ ide o potenciálny obsah alkoholu hrozna, z enologického hľadiska sa preukázalo, že pri výrobe akostných vín je kľúčovým faktorom zrelosť hrozna. Z hrozna, ktoré pri zbere nedosahuje stanovené limity, sa vyrobia vína s vlastnosťami, ktoré neodzrkadľujú skutočný charakter nášho označenia pôvodu, čím sa oslabuje dobré meno a prestíž tejto vinohradníckej oblasti.

Jedným z cieľov tohto označenia pôvodu je takisto odlíšiť naše vína od vín z iných oblastí. To by nebolo možné bez toho, aby sme sa pokúsili využiť plný potenciál ponúkaný naším hroznom.

Pokiaľ ide o techniky ohrevu, trvanie macerácie šupiek s muštom je zásadné na extrakciu vlastností každej muštovej odrody. Pri technikách, ktoré sa používajú na extrakciu farbív ohrevom, sa šupky nezachovajú dostatočne dlho na to, aby vína nadobudli arómy a príchute získavané tradičnou maceráciou. Vyrábajú sa tak vína dobrej kvality, ktoré však strácajú unikátnu charakteristiku vína s CHOP „Almansa“. Z tohto dôvodu boli tieto techniky zakázané.

5.   Doplnenie nových muštových odrôd

Opis:

Doplnili sa dve nové odrody: Macabeo v kategórii bielych odrôd a Cabernet Franc v kategórii modrých odrôd.

Oddiel 6 špecifikácie výrobku bol zmenený. Nemá to vplyv na jednotný dokument, keďže tieto odrody sa doplnili ako doplnkové odrody.

Ide o štandardnú zmenu, ktorej výsledkom je výroba rovnakých druhov vín s rovnakými vlastnosťami a profilom, ktoré sú opísané v bode týkajúcom sa súvislostí a ktoré vyplývajú zo vzájomného vzťahu medzi prírodnými a ľudskými faktormi. Táto zmena teda nepatrí do žiadnej z kategórií stanovených v článku 14 ods. 1 nariadenia (EÚ) 2019/33.

Dôvod:

V rámci oblasti výroby vína s CHOP „Almansa“ sú už tieto odrody vysadené a vyrábajú sa z nich vína zachovávajúce si vlastnosti stanovené v špecifikácii v prípade vín, na ktoré sa vzťahuje toto označenie pôvodu, a ich zahrnutie je odôvodnené súčasným dopytom na trhu.

6.   Prepracovanie iných požiadaviek (označovanie)

Opis:

Zmenil sa percentuálny podiel odrody, ktorý je potrebný na uvedenie iba tejto odrody na etikete. Takisto sa vypustili dva tradičné pojmy („Superior“ a „Rancio“).

Zmenil sa oddiel 8 špecifikácie výrobku a bod 9 jednotného dokumentu.

Ide o štandardnú zmenu, keďže predstavuje aktualizáciu právnych predpisov a prispôsobenie sa uplatniteľným požiadavkám. Touto zmenou sa umožňuje výroba rovnakých druhov vín s rovnakými vlastnosťami, aké má chránený výrobok. Táto zmena teda nepatrí do žiadnej z kategórií stanovených v článku 14 ods. 1 nariadenia (EÚ) 2019/33.

Dôvod:

V prvom odseku bol percentuálny podiel konkrétnej muštovej odrody, ktorý je potrebný na uvedenie iba tejto odrody na etikete, zmenený na 85 %. Došlo tak k zosúladeniu s uplatniteľnými právnymi predpismi [článok 50 písm. a) bod i) delegovaného nariadenia (EÚ) 2019/33]. V treťom odseku sa vypustili dva tradičné pojmy, pretože sa nepoužívajú.

7.   Aktualizácia certifikačných orgánov a platných právnych predpisov

Opis:

Aktualizoval sa zoznam schválených kontrolných orgánov a odkaz na platné predpisy EÚ.

Zmenili sa oddiely 8 a 9 špecifikácie výrobku, nemá to však vplyv na jednotný dokument.

Ide o štandardnú zmenu, keďže predstavuje aktualizáciu zoznamu certifikačných orgánov a platných právnych predpisov. Táto zmena teda nepatrí do žiadnej z kategórií stanovených v článku 14 ods. 1 nariadenia (EÚ) 2019/33.

Dôvod:

Tieto informácie si vyžadovali aktualizáciu.

JEDNOTNÝ DOKUMENT

1.   Názov (názvy)

Almansa

2.   Druh zemepisného označenia

CHOP – chránené označenie pôvodu

3.   Kategórie vinohradníckych/vinárskych výrobkov

| 1. | Víno |
| --- | --- |

1.

Víno

| 5. | Akostné šumivé víno |
| --- | --- |

5.

Akostné šumivé víno

4.   Opis vína (vín)

1.   Suché biele a ružové vína

STRUČNÝ SLOVNÝ OPIS

Biele vína sú ľahké, majú primeraný obsah alkoholu a majú svetlejšiu žltú až zlatožltejšiu farbu. Prevládajú ovocné vnemy, no môžu sa kombinovať s drevnatými a praženými arómami. Dobrá kyslosť, svieže a ovocné príchute. Môžu sa objaviť ľahké drevnaté a pražené príchute.

Ružové vína majú farbu od jahodovoružovej po malinovú či lososovú. Sú svieže, ľahké a stredne kyslé. Majú pestrú a ovocnú chuť.

| * | Maximálny celkový obsah alkoholu je v rámci zákonných limitov stanovených príslušnými právnymi predpismi EÚ. |
| --- | --- |

*

VŠEOBECNÉ ANALYTICKÉ VLASTNOSTI

Maximálny celkový obsah alkoholu (v obj. %)

–

Minimálny skutočný obsah alkoholu (v obj. %)

11,5

Minimálna celková kyslosť

4 gramy na liter, vyjadrená ako kyselina vínna

Maximálny obsah prchavých kyselín (v miliekvivalentoch na liter)

10

Maximálny celkový obsah oxidu siričitého (v miligramoch na liter)

180

2.   Polosuché, polosladké a sladké biele, ružové a červené vína

STRUČNÝ SLOVNÝ OPIS

Vzhľad a aróma týchto vín pripomínajú iné suché vína vyrábané z rovnakej odrody.

Majú vyváženú arómu z hľadiska obsahu alkoholu, kyslosti a obsahu zvyškového cukru.

| * | Maximálny celkový obsah alkoholu zodpovedá zákonným limitom stanoveným príslušnými právnymi predpismi EÚ. |
| --- | --- |

*

| * | Maximálny celkový obsah oxidu siričitého: 180 mg/l, ak je celkový obsah cukru vyjadrený ako fruktóza a glukóza vyšší ako 5 g/l, a limit stanovený právnymi predpismi, ak je celkový obsah cukru vyjadrený ako fruktóza a glukóza nižší ako 5 g/l. |
| --- | --- |

*

VŠEOBECNÉ ANALYTICKÉ VLASTNOSTI

Maximálny celkový obsah alkoholu (v obj. %)

–

Minimálny skutočný obsah alkoholu (v obj. %)

9

Minimálna celková kyslosť

3 gramy na liter, vyjadrená ako kyselina vínna

Maximálny obsah prchavých kyselín (v miliekvivalentoch na liter)

16,7

Maximálny celkový obsah oxidu siričitého (v miligramoch na liter)

–

3.   Suché červené víno

STRUČNÝ SLOVNÝ OPIS

Tieto vína môžu mať strednú až vysokú intenzitu farby s nádychmi od červenej po fialovú, purpurovú, granátovú, čerešňovú alebo rubínovú a môžu sa vyznačovať tehlovočervenými odtieňmi.

Stredná až vysoká intenzita s čistými arómami a zároveň možné drevnaté a pečené arómy.

Tieto vína môžu mať strednú až vysokú intenzitu, dobre vyvážené a štruktúrované príchute s charakteristickými drevnatými príchuťami s pečenými nádychmi.

| * | Maximálny celkový obsah alkoholu je v rámci zákonných limitov stanovených príslušnými právnymi predpismi EÚ. |
| --- | --- |

*

VŠEOBECNÉ ANALYTICKÉ VLASTNOSTI

Maximálny celkový obsah alkoholu (v obj. %)

–

Minimálny skutočný obsah alkoholu (v obj. %)

12

Minimálna celková kyslosť

4 gramy na liter, vyjadrená ako kyselina vínna

Maximálny obsah prchavých kyselín (v miliekvivalentoch na liter)

11,7

Maximálny celkový obsah oxidu siričitého (v miligramoch na liter)

150

4.   Akostné šumivé víno

STRUČNÝ SLOVNÝ OPIS

Jemná a vytrvalá pena v prípade bielych vín s lesklými svetlými až zlatistými odtieňmi a v prípade ružových vín s ružovými až tehlovými odtieňmi. Arómy sú čisté a ovocné. Vína „Reserva“ majú intenzívne arómy. Príchuť v ústach je vyvážená s ľahkou štruktúrou na podnebí.

| * | Maximálny celkový obsah alkoholu je v rámci zákonných limitov stanovených príslušnými právnymi predpismi EÚ. |
| --- | --- |

*

VŠEOBECNÉ ANALYTICKÉ VLASTNOSTI

Maximálny celkový obsah alkoholu (v obj. %)

–

Minimálny skutočný obsah alkoholu (v obj. %)

10

Minimálna celková kyslosť

3,5 gramy na liter, vyjadrená ako kyselina vínna

Maximálny obsah prchavých kyselín (v miliekvivalentoch na liter)

13,3

Maximálny celkový obsah oxidu siričitého (v miligramoch na liter)

185

5.   Vinárske výrobné postupy

5.1.   
  Osobitné enologické postupy

Osobitný enologický postup

Pri extrakcii muštu alebo vína a jeho oddelení od matolín sa musí použiť správny tlak, aby výnos nepresiahol 74 litrov vína na 100 kilogramov modrého hrozna a 70 litrov vína na 100 kilogramov bieleho hrozna.

Minimálny čas macerácie pri výrobe červených vín je 48 hodín.

Sceľovanie odrôd bieleho a červeného vína nie je povolené.

Drevené nádoby používané v procese zrenia musia byť vyrobené z dubového dreva a musia mať kapacitu, ktorá je v súlade s objemovými limitmi stanovenými platnými právnymi predpismi na používanie určitých tradičných pojmov.

Vyzrievanie v sudoch.

5.2.   
  Maximálne výnosy

Biele odrody vedené systémom Gobelet

7 860 kilogramov hrozna na hektár

55 hektolitrov na hektár

Modré odrody vedené systémom Gobelet

6 430 kilogramov hrozna na hektár

47,58 hektolitrov na hektár

Biele odrody vedené systémom, pri ktorom sa používa oporná konštrukcia

11 430 kilogramov hrozna na hektár

80 hektolitrov na hektár

Modré odrody vedené systémom, pri ktorom sa používa oporná konštrukcia

10 000 kilogramov hrozna na hektár

74 hektolitrov na hektár

6.   Vymedzená zemepisná oblasť

Oblasť zahŕňa parcely a menšie pozemky nachádzajúce sa v týchto obciach:

| — | Almansa, |
| --- | --- |

—

Almansa,

| — | Alpera, |
| --- | --- |

—

Alpera,

| — | Bonete, |
| --- | --- |

—

Bonete,

| — | Corral Rubio, |
| --- | --- |

—

Corral Rubio,

| — | Higueruela, |
| --- | --- |

—

Higueruela,

| — | Hoya Gonzalo, |
| --- | --- |

—

Hoya Gonzalo,

| — | Pétrola, |
| --- | --- |

—

Pétrola,

| — | Chinchilla: oblasť ohraničená obslužnou cestou AB-402 (prechádzajúcou z obce Horna do Venta de Alhama) a hraničiaca na jednej strane s obcami Pétrola a Corral Rubio a na druhej strane s obcami Bonete, Higueruela a Hoya Gonzalo. |
| --- | --- |

—

Chinchilla: oblasť ohraničená obslužnou cestou AB-402 (prechádzajúcou z obce Horna do Venta de Alhama) a hraničiaca na jednej strane s obcami Pétrola a Corral Rubio a na druhej strane s obcami Bonete, Higueruela a Hoya Gonzalo.

7.   Hlavné muštové odrody

GARNACHA TINTORERA

MONASTRELL

VERDEJO

8.   Opis súvislostí

8.1.   
  Víno

Oblasť výroby vína s označením pôvodu „Almansa“ sa nachádza v klimatickom prechodnom pásme. Vinohrady sa nachádzajú na nížinách, ktoré sa vyznačujú priepustnými pôdami bohatými na vápenec a s nízkym obsahom živín. Priemerné zrážky sú nízke – 250 mm/rok. Malý úhrn zrážok, priepustnosť pôd a nízky výnos umožňujú výrobu vín s veľmi intenzívnou arómou a farbou.

8.2.   
  Akostné šumivé víno

Extrémne teploty a bohatosť vápencovej pôdy umožňujú pestovanie autorizovaných odrôd, ktoré vínam dodávajú telo a rovnováhu. Podobne aj prirodzený obsah alkoholu, ktorý vzniká v dôsledku nedostatku zrážok a dĺžky vystavenia slnečnému svitu, prispieva k výrobe vín so stanovenými úrovňami obsahu alkoholu. Na výrobu šumivých vín sa ako cuvée používajú vína uvedené v predchádzajúcom bode, takže opis ich súvislosti sa vzťahuje aj na šumivé vína.

9.   Iné základné požiadavky (balenie, označovanie, iné požiadavky)

Právny rámec:

Vnútroštátne právne predpisy

Druh ďalšej podmienky:

Dodatočné ustanovenia súvisiace s označovaním

Opis podmienky:

Aby bolo možné uviesť konkrétnu a jedinečnú odrodu, je nutné, aby aspoň 85 % hrozna pochádzalo z tejto odrody a aby to bolo uvedené v registroch vín.

Odkaz na špecifikáciu výrobku

http://pagina.jccm.es/agricul/paginas/comercial-industrial/consejos_new/pliegos/Mod_AM04%20_ALMANSA_cc_20210423.pdf

---

(1)  Ú. v. ES L 9, 11.1.2019, s. 2.

---